CELEX: 32016D2229
Language: sk
Date: 2016-12-09 00:00:00
Title: Vykonávacie rozhodnutie Komisie (EÚ) 2016/2229 z 9. decembra 2016, ktorým sa ukončuje čiastočné priebežné revízne prešetrovanie podľa článku 11 ods. 3 nariadenia Európskeho parlamentu a Rady (EÚ) 2016/1036 antidumpingových opatrení uplatniteľných na dovoz glukonátu sodného s pôvodom v Čínskej ľudovej republike, ktoré sa týka iba jedného čínskeho vyvážajúceho výrobcu, spoločnosti Shandong Kaison

10.12.2016   
            
            
               SK
            
            
               Úradný vestník Európskej únie
            
            
               L 336/40
            
         VYKONÁVACIE ROZHODNUTIE KOMISIE (EÚ) 2016/2229
   z 9. decembra 2016,
   ktorým sa ukončuje čiastočné priebežné revízne prešetrovanie podľa článku 11 ods. 3 nariadenia Európskeho parlamentu a Rady (EÚ) 2016/1036 antidumpingových opatrení uplatniteľných na dovoz glukonátu sodného s pôvodom v Čínskej ľudovej republike, ktoré sa týka iba jedného čínskeho vyvážajúceho výrobcu, spoločnosti Shandong Kaison
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné nariadenie“), a najmä na jeho článok 9 ods. 1,
   keďže:
   1.   POSTUP
   
   1.1.   Platné opatrenia
   
   
               (1)
            
            
               Rada uložila vykonávacím nariadením (ES) č. 965/2010 (2) konečné antidumpingové clo na dovoz glukonátu sodného v suchej forme s číslom CUS (Customs Union and Statistics) 0023277 – 9 a registračným číslom CAS (Chemical Abstracts Service) 527 – 07 – 1, ktorý súčasnosti patrí pod číselný znak KN ex 2918 16 00 (kód TARIC 2918160010), a s pôvodom v Čínskej ľudovej republike.
            
         1.2.   Žiadosť o preskúmanie
   
   
               (2)
            
            
               Komisii bola doručená žiadosť o čiastočné priebežné preskúmanie podľa článku 11 ods. 3 nariadenia Rady (ES) č. 1225/2009 (3), ktorú podali spoločnosti Jungbunzlauer SA a Roquette Italia SpA (ďalej len „žiadatelia“). Žiadosť sa svojím rozsahom obmedzila len na preskúmanie dumpingu v súvislosti s jedným vyvážajúcim výrobcom z Čínskej ľudovej republiky (ďalej len „ČĽR“), konkrétne spoločnosťou Shandong Kaison.
            
         1.3.   Začatie preskúmania
   
   
               (3)
            
            
               Komisia po informovaní členských štátov, že žiadosť obsahuje dostatočné dôkazy prima facie, ktoré opodstatňujú začatie čiastočného priebežného preskúmania, oznámila prostredníctvom oznámenia o začatí preskúmania (4) uverejneného v Úradnom vestníku Európskej únie19. februára 2016, že začala čiastočné priebežné preskúmanie podľa článku 11 ods. 3 nariadenia (ES) č. 1225/2009 o ochrane pred dumpingovými dovozmi z krajín, ktoré nie sú členmi Európskeho spoločenstva, obmedzené na preskúmanie dumpingu v prípade spoločnosti Shandong Kaison.
            
         2.   STIAHNUTIE ŽIADOSTI A UKONČENIE KONANIA
   
   
               (4)
            
            
               Žiadatelia listom z 22. septembra 2016 adresovanom Komisii svoju žiadosť o preskúmanie stiahli.
            
         
               (5)
            
            
               V súlade s článkom 9 ods. 1 základného nariadenia možno konanie ukončiť, ak bola žiadosť stiahnutá, okrem prípadu, keď takéto ukončenie nie je v záujme Únie.
            
         
               (6)
            
            
               Pri prešetrovaní nevyšli najavo nijaké skutočnosti svedčiace o tom, že by takéto ukončenie nebolo v záujme Únie. Komisia preto dospela k názoru, že toto prešetrovanie by sa malo ukončiť. Zainteresované strany boli náležite informované a mali možnosť predložiť pripomienky. Nijaké pripomienky však doručené neboli.
            
         
               (7)
            
            
               Komisia preto dospela k záveru, že čiastočné priebežné revízne prešetrovanie týkajúce sa dovozu glukonátu sodného s pôvodom v ČĽR by sa malo ukončiť.
            
         
               (8)
            
            
               Toto rozhodnutie je v súlade so stanoviskom výboru zriadeného podľa článku 15 ods. 1 základného nariadenia,
            
         PRIJALA TOTO ROZHODNUTIE:
   Článok 1
   Čiastočné priebežné revízne prešetrovanie antidumpingových opatrení uplatniteľných na dovoz glukonátu sodného s pôvodom v Čínskej ľudovej republike sa týmto ukončuje bez zmeny úrovne platného antidampingového opatrenia.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      V Bruseli 9. decembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 176, 30.6.2016, s. 21.
   
      (2)  Vykonávacie nariadenie Rady (ES) č. 965/2010 z 25. októbra 2010, ktorým sa ukladá konečné antidumpingové clo a ustanovuje sa konečný výber dočasného cla uloženého na dovoz glukonátu sodného s pôvodom v Čínskej ľudovej republike (Ú. v. EÚ L 282, 28.10.2010, s. 24).
   
      (3)  Nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. EÚ L 343, 22.12.2009, s. 51). Toto nariadenie bolo kodifikované základným nariadením.
   
      (4)  Oznámenie o začatí čiastočného priebežného preskúmania antidumpingových opatrení uplatniteľných na dovoz glukonátu sodného s pôvodom v Čínskej ľudovej republike, ktoré sa týka iba jedného čínskeho vyvážajúceho výrobcu, spoločnosti Shandong Kaison (Ú. v. EÚ C 64, 19.2.2016, s. 4).